
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1550 

15 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση υποχρέωσης υποβολής δικαιολογητικών 


για την ανανέωση άδειας διαμονής για εξαρτημένη 
εργασία και για παροχή ανεξάρτητων υπηρεσιών ή 

έργου. 1 

Κριτήρια πρόσληψης ωρομισθίου εκπαιδευτικού προ¬ 
σωπικού και καταρτιζομένων στα Κέντρα Επαγγελ¬ 
ματικής Κατάρτισης της εταιρείας «Επαγγελματική 

Κατάρτιση Α.Ε.». 2 

Παράταση του χρόνου λειτουργίαςτης Ομάδας Εργα¬ 
σίας για την κατοχύρωση της αρχής της διαφάνει¬ 
ας και την καταπολέμηση της διαφθοράς. 3 

Χορήγηση άδειας άσκησης επαγγέλματος Κοινωνικού 
Λειτουργού στη Μονοκρούσου Μαρία του Ευστα¬ 
θίου . 4 

Χορήγηση άδειας άσκησης επαγγέλματος Κοινωνικού 

Λειτουργού στη Δέτση Βασιλική του Νικολάου. 5 

Συγκρότηση Ομάδας Εργασίας για την εκπόνηση Κα¬ 
νονισμού Διασφάλισης του Απορρήτου των ΕΛΤΑ 
και των άλλων εταιρειών ταχυμεταφορών. 6 


ΑΠΟΦΑΣΕΙ Σ 

Αριθ. 15514/04 (1) 

Κατάργηση υποχρέωσης υποβολής δικαιολογητικών για 
την ανανέωση άδειας διαμονής για εξαρτημένη εργα¬ 
σία και για παροχή ανεξάρτητων υπηρεσιών ή έργου. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Της παραγράφου 4 ατού άρθρου 6του Ν. 3242/2004 
«Ρυθμίσεις για την οργάνωση και λειτουργία της Κυβέρ¬ 
νησης, τη διοικητική διαδικασία και τους Ο.Τ.Α.» (ΦΕΚ102 
Α'). 

2. Του Ν. 1558/1985 «Κυβέρνηση και Κυβερνητικά Όρ¬ 
γανα», όπως ισχύει. 

3. Του Ν. 2690/1999 «Κύρωση του Κώδικα Διοικητικής 
Διαδικασίας» (ΦΕΚ 45 Α'), όπως ισχύει. 


4. Του Ν. 2910/2001 «Είσοδος και παραμονή αλλοδα¬ 
πών στην Ελληνική Επικράτεια. Κτήση της ελληνικής ιθα¬ 
γένειας με πολιτογράφηση και άλλες διατάξεις» (ΦΕΚ 91 
Α') και ιδίως του άρθρου 41 αυτού, σύμφωνα με το οποίο 
ο αλλοδαπός κατά τη διάρκεια της παραμονής του στην 
Ελλάδα υποχρεούται να δηλώσει στην υπηρεσία αλλοδα¬ 
πών και μετανάστευσης κάθε μεταβολή στην απασχόλη¬ 
σή του, όπως μεταβολή εργοδότη, καταγγελία της σύμ¬ 
βασης εργασίας. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού. 

6. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την ανά¬ 
θεση αρμοδιοτήτων στον Υφυπουργό Εσωτερικών, Δη¬ 
μόσιας Διοίκησης και Αποκέντρωσης Αθανάσιο Νάκο 
(ΦΕΚ527/τ.Β'/24.3.2004), αποφασίζουμε: 

Δεν υφίσταται υποχρέωση υποβολής των παρακάτω δι- 
καιολογητικών τα οποία απαιτούνται σύμφωνα με τις δια¬ 
τάξεις του Ν. 2910/2001 (άρθρα 22 και 23) για την ανανέ¬ 
ωση άδειας διαμονής για εξαρτημένη εργασία και για πα¬ 
ροχή ανεξάρτητων υπηρεσιών ή έργου, καθόσον αυτά 
έχουν κατατεθεί στην οικεία Νομαρχιακή Αυτοδιοίκηση 
για την ανανέωση άδειας εργασίας, η έκδοση της οποίας 
αποτελεί αναγκαία προϋπόθεση για την ανανέωση της 
άδειας διαμονής: 

1. Αντίγραφο εκκαθαριστικού προηγούμενου έτους ή 
φορολογική ενημερότητα. 

2. Σύμβαση εργασίας με γνήσιο της υπογραφής του ερ¬ 
γοδότη από δημόσια υπηρεσία. 

3. Υπεύθυνη δήλωση του εργοδότη ότι η σύμβαση είναι 
σε ισχύ με γνήσιο της υπογραφής του. 

4. Βεβαίωση εκπλήρωσης ασφαλιστικών υποχρεώσεων 
από τον αρμόδιο ασφαλιστικό φορέα. 

Σε περίπτωση που η αρμόδια υπηρεσία αλλοδαπών και 
μετανάστευσης της Περιφέρειας το κρίνει απολύτως απα¬ 
ραίτητο μπορεί να ζητήσει αντίγραφα των ανωτέρω δικαι- 
ολογητικών από την οικεία Νομαρχιακή Αυτοδιοίκηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 191479 (οικ) (2) 

Κριτήρια πρόσληψης ωρομισθίου εκπαιδευτικού προσω¬ 
πικού και καταρτιζόμενων στα Κέντρα Επαγγελματι¬ 
κής Κατάρτισης της εταιρείας «Επαγγελματική Κα¬ 
τάρτιση Α.Ε.». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της υπ’ αριθμ. Υ1/2004 απόφασης του 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων»(ΦΕΚ 513/τ. Β'). 

2. Τις διατάξεις του άρθρου 11 παρ. 19του Ν. 2956/2001 
«Αναδιάρθρωση Ο.Α.Ε.Δ. και άλλες διατάξεις» (ΦΕΚ 
258/τ. Α'). 

3. Τις διατάξεις του άρθρου 16του Ν. 2643/1998 «Μέρι¬ 
μνα για την απασχόληση προσώπων ειδικών κατηγοριών 
και άλλες διατάξεις» (ΦΕΚ 220/τ. Α'). 

4. Την υπ’ αριθμ. 190387 (Οίκ.)/27.3.2003 απόφαση του 
Υπουργού Εργασίας και Κοινωνικών Ασφαλίσεων. 

5. Το γεγονός ότι από τις διατάξεις της παρούσης προ¬ 
κύπτει δαπάνη που καλύπτεται κατ’ έτος από τον προϋ¬ 
πολογισμό της Εταιρείας «Επαγγελματική Κατάρτιση 
Α.Ε.», αποφασίζουμε: 

Καθορίζουμε τα κριτήρια πρόσληψης του ωρομίσθιου 
εκπαιδευτικού προσωπικού για την κάλυψη αναγκών των 
Κέντρων Επαγγελματικής Κατάρτισης της εταιρείας 
«Επαγγελματική Κατάρτιση Α.Ε.», καθώς και τα κριτήρια 
για την επιλογή των καταρτιζομένων στα ως άνω Κέντρα, 
ως ακολούθως: 

ΚΕΦΑΛΑΙΟ Ιο 

ΚΡΙΤΗΡΙΑ ΠΡΟΣΛΗΨΗΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
ΆΡΘΡΟ 1 

ΓΕΝΙΚΑ ΠΕΡΙ ΣΥΜΜΕΤΟΧΗΣ ΚΑΙ ΑΠΟΚΛΕΙΣΜΟΥ ΑΠΟ 
ΤΗ ΔΙΑΔΙΚΑΣΙΑ ΕΠΙΛΟΓΗΣ 

Α. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Γιατη συμμετοχή στη διαδικασία επιλογής ωρομισθίων 
εκπ/κών υποβάλλονται τα παρακάτω δικαιολογητικά. 

1) Αίτηση συμμετοχής (έντυπη). 

2) Δήλωση Βιογραφικών στοιχείων (έντυπη). 

3) Βασικός τίτλος σπουδών. 

4) Τίτλοι αναγνωρισμένων μεταπτυχιακών σπουδών 
στην ειδικότητα του βασικού πτυχίου, εφόσον υπάρχουν. 

5) Τίτλοι ή βεβαιώσεις Παιδαγωγικών σπουδών. 

6) Βεβαιώσεις διδακτικής και επαγγελματικής εμπει¬ 
ρίας, εφόσον υπάρχουν. 

7) Φωτοτυπία Δελτίου Ταυτότητας επικυρωμένη από 
αρμόδια αρχή. 

8) Υπεύθυνη δήλωση του Ν. 1599/1986 ότι δεν είναι Δη¬ 
μόσιος Υπάλληλος, η αναπληρωτής καθηγητής, ή Υπεύ¬ 
θυνη δήλωση του Ν. 1599/1986 ότι είναι Δημόσιος Υπάλ¬ 
ληλος ή Αναπληρωτής και θα προσκομίσει, εφόσον προ- 
σληφθεί, άδεια άσκησης ιδιωτικού έργου από το αρμόδιο 
Υπηρεσιακό Συμβούλιο. 

9) Εάν ο υποψήφιος είναι αλλοδαπός από χώρα της Ευ¬ 
ρωπαϊκής Ένωσης και πτυχιούχος αλλοδαπής οφείλει 
επίσης να υποβάλλει απολυτήριο ελληνικού σχολείου ή 
σχετική βεβαίωση γνώσης Ελληνικής γλώσσας κατά την 
έννοια των διατάξεων της παρ. 10 του άρθρου 14 του Ν. 
1566/1985. 


10) Βεβαίωση ένταξης στο μητρώο εκπαιδευτών/τριών 
του Ε.Κ.Ε.Π.Ι.Σ (εκτός αν άλλως προβλέπεται από την 
προκήρυξη). 

11) Τα παρακάτω δικαιολογητικά απαιτούνται ειδικά για 
την απόδειξη ότι πληρούνται τα κοινωνικά κριτήρια: 

- Αντίτυπο φορολογικής δήλωσης ή εκκαθαριστικού 
εφορίας ή υπεύθυνη δήλωση του Ν. 1599/1986 ότι δεν 
υποβλήθηκε κατά το τελευταίο φορολογικό έτος φορο¬ 
λογική δήλωση λόγω μη ύπαρξης αντίστοιχης υποχρέω¬ 
σης θεωρημένη από την αρμόδια Δ.Ο.Υ. 

- Για τα άτομα με ειδικές ανάγκες, καθώς και για όσους 
έχουν τέκνο ή σύζυγο με αναπηρία από 67% και άνω βε¬ 
βαίωση υγειονομικής επιτροπής του Ιδρύματος Κοινωνι¬ 
κών Ασφαλίσεων (Ι.Κ.Α.) από την οποία να προκύπτει το 
είδος της πάθησης και ο βαθμός αναπηρίας. 

- Για τους πολύτεκνους, τέκνα πολυτέκνων, και αρχη¬ 
γούς μονογονεϊκών οικογενειών πρόσφατο πιστοποιητι¬ 
κό οικογενειακής κατάστασης από τον αρμόδιο Δήμο ή 
Κοινότητα ή απόφαση της Α.Σ.Π. Ε., από την οποία να προ¬ 
κύπτει η ιδιότητα του πολυτέκνου ή τέκνου πολυτέκνου. 

- Γ ια τους γονείς ανηλίκων τέκνων πρόσφατο πιστοποι¬ 
ητικό οικογενειακής κατάστασης από τον αρμόδιο Δήμο 
ή Κοινότητα. 

12) Κάθε άλλο δικαιολογητικά που θα οριστεί με από¬ 
φαση του Δ.Σ. της εταιρείας για τις ανάγκες συγκεκριμέ¬ 
νου προγράμματος κατάρτισης. 

Β. ΥΠΟΒΟΛΗ, ΠΑΡΑΛΑΒΗ ΚΑΙ ΕΛΕΓΧΟΣΔΙΚΑΙΟΛΟΓΗ- 
ΤΙΚΩΝ 

1. Τα δικαιολογητικά υποβάλλονται μέσα στο χρονικό 
διάστημα που ορίζεται από την προκήρυξη στη Γραμμα- 
τεία του αντίστοιχου Κέντρου της εταιρείας "Επαγγελμα¬ 
τική Κατάρτιση Α.Ε.". Κανένα απολύτως δικαιολογητικά 
δε γίνεται δεκτό εφόσον υποβληθεί μετά τη λήξη της προ¬ 
θεσμίας υποβολής των δικαιολογητικών πλήν της περι- 
πτώσεως ανωτέρας βίας. Σε περίπτωση ανωτέρας βίας 
πρέπει να υποβάλλεται υπεύθυνη δήλωση του Ν 1599/86 
όπου να αναλύεται ο λόγος της ανωτέρας βίας και να ανα¬ 
λαμβάνει ο υποψήφιος την προσκόμιση των ελλειπόντων 
δικαιολογητικών αμέσως μόλις εκλείψει ο λόγος ανωτέ¬ 
ρας βίας. Ως λόγοι ανωτέρας βίας ενδεικτικά ορίζονται 
θεομηνίες, απεργίες αρμοδίων για την έκδοση των δικαι- 
ολογητικών υπηρεσιών ή διακοπή ή παύση της λειτουρ¬ 
γίας τους για οποιοδήποτε λόγο. 

2. Τα δικαιολογητικά υποβάλλονται σε πρωτότυπα ή νό¬ 
μιμα επικυρωμένα φωτοαντίγραφα. Τα δικαιολογητικά 
που υποβάλλονται παραλαμβάνονται από Εκπαιδευτι¬ 
κούς ή Διοικητικούς Υπαλλήλους του Κέντρου που ορίζο¬ 
νται με Απόφαση του Διευθυντή του Κέντρου . 

3. Κατά την παραλαβή τα δικαιολογητικά που αναγρά¬ 
φονται στην αίτηση του υποψηφίου ελέγχονται και υπο¬ 
γράφονται από τους παραλήπτες ένα προς ένα και ανα¬ 
γράφεται στην αίτηση ο συνολικός αριθμός συνημμένων 
(σε φύλλα) πληντου φύλλου της αίτησης. 

Οι παραλήπτες δεν είναι υπεύθυνοι για την πληρότητα 
των δικαιολογητικών. 

Γ. ΠΛΗΡΟΤΗΤΑ ΔΙΚΑΙΟΛΟΓΗΤΙΚΩΝ 

1. Αίτηση 

Η αίτηση συμμετοχής είναι έντυπη και χορηγείται από 
τις γραμματείες των Κέντρων ή Σχολών της «Επαγγελμα¬ 
τικής Κατάρτισης Α.Ε.». 

Η Αίτηση και τα δικαιολογητικά υποβάλλονται στο Κέ¬ 
ντρο της «Επαγγελματικής Κατάρτισης Α.Ε.»,που αναφέ- 

ρει η προκήρυξη και αφορά μόνο τις θέσεις του Κέντρου 
που υποβάλλεται η αίτηση. 

Ειδικά για τις Εκπαιδευτικές Μονάδες του Λεκανοπεδί¬ 
ου Αττικής τα δικαιολογητικά υποβάλλονται, είτε στην Δι¬ 
εύθυνση Συνεχιζόμενης Κατάρτισης της εταιρείας 
«Επαγγελματικής Κατάρτιση Α.Ε.» είτε σε άλλο Κέντρο 
Κατάρτισης του Λεκανοπεδίου Αττικής της εταιρείας 
«Επαγγελματική Κατάρτιση Α.Ε.», που ειδικά θα αναφέ- 
ρεται στην Προκήρυξη για τα Κέντρα Κατάρτισης του Λε¬ 
κανοπεδίου Αττικής 

Στην αίτηση και στην αντίστοιχη θέση αναγράφεται 
οπωσδήποτε η ειδικότητα για την οποία ο υποψήφιος εν- 
διαφέρεται, όπως αυτή αναφέρεται στην αντίστοιχη προ¬ 
κήρυξη. 

2. Βασικός τίτλος σπουδών 

Ως βασικός τίτλος σπουδών θεωρείται εκείνος που αντι¬ 
στοιχεί στην ειδικότητα για την οποία υποβάλλεται η αί¬ 
τηση. 

Στον βασικό τίτλο σπουδών πρέπει να αναφέρεται επα¬ 
κριβώς η ειδικότητα η οποία και θα πρέπει να είναι σύμ¬ 
φωνη με τη σχετική προκήρυξη, η ημερομηνία κατά την 
οποία ο υποψήφιος κατέστη πτυχιούχος, ο βαθμός επί¬ 
δοσής του και ο χαρακτηρισμός του (καλώς, λίαν καλώς, 
άριστα). 

Σε περίπτωση που δεν αναγράφεται ο βαθμός και ο χα¬ 
ρακτηρισμός του, το αντίγραφο τίτλου σπουδών πρέπει 
να συνοδεύεται από βεβαίωση, στην οποία να φαίνεται η 
βαθμολογική κλίμακα (ελάχιστος βαθμός, βάση, μέγι¬ 
στος βαθμός) και οι τυχόν καθιερωμένοι χαρακτηρισμοί. 

Η βεβαίωση αυτή θα πρέπει να έχει εκδοθεί από αρμό¬ 
δια εκπαιδευτική αρχή. 

Ο βασικός τίτλος σπουδών υποβάλλεται σε αντίγραφο 
ή σε νόμιμα επικυρωμένο φωτοαντίγραφο. Αντί του αντι¬ 
γράφου τίτλου σπουδών μπορεί να υποβάλλεται πιστο¬ 
ποιητικό σπουδών, στο οποίο όμως πρέπει να αναφέρο- 
νται όλα τα παραπάνω στοιχεία. 

Σε περίπτωση που ο βασικός τίτλος σπουδών έχει εκδο¬ 
θεί από εκπαιδευτικό ίδρυμα του εξωτερικού ο υποψή¬ 
φιος πρέπει να υποβάλλει: 

Α) Επικυρωμένο Φωτοαντίγραφο του τίτλου σπουδών. 

Β) Επίσημη μετάφρασή του από το Υπουργείο Εξωτερι¬ 
κών. 

Γ) Βεβαίωση Ισοτιμίας-Αντιστοιχίας του τίτλου σπου¬ 
δών από αρμόδιο φορέα 

3. Τίτλοι αναγνωρισμένων μεταπτυχιακών σπουδών 

Ως τίτλοι αναγνωρισμένων μεταπτυχιακών σπουδών νο¬ 
ούνται μεταπτυχιακοί τίτλοι αναγνωρισμένων ανωτάτων 
εκπαιδευτικών ιδρυμάτων του εσωτερικού ή του εξωτερι¬ 
κού αποδειγμένης διάρκειαςτουλάχιστον ενός έτους (με¬ 
ταπτυχιακά πιστοποιητικά, πιαείθη Ω.Ε.Α.) καθώς και δι¬ 
δακτορικά διπλώματα. 

Μεταπτυχιακοί τίτλοι εκπαιδευτικών ιδρυμάτων του 
εξωτερικού πρέπει να συνοδεύονται από βεβαίωση ότι εί¬ 
ναι αναγνωρισμένοι από αρμόδια αρχή για την βεβαίωση 
ισοτιμιών και από επίσημη μετάφραση στην Ελληνική 
γλώσσα του Υπουργείου Εξωτερικών ή δικηγόρου. 

4. Τίτλοι ή Βεβαιώσεις Παιδαγωγικών σπουδών 

Ως τίτλοι ή βεβαιώσεις Παιδαγωγικών σπουδών νοού¬ 
νται τίτλοι ή βεβαιώσεις Παιδαγωγικών σπουδών αναγνω¬ 
ρισμένων ιδρυμάτων Παιδαγωγικών σπουδών. 

Τίτλοι ή βεβαιώσεις Παιδαγωγικών σπουδών εκπαιδευ¬ 
τικών ιδρυμάτων του εξωτερικού αξιολογούνται μόνο 


στην περίπτωση που είναι επικυρωμένοι από αρμόδιες 
αρχές και συνοδεύονται από επίσημη μετάφραση στην 
Ελληνική γλώσσα του Υπουργείου Εξωτερικών. 

Ως τίτλος Παιδαγωγικών σπουδών θα θεωρείται και η 
κτήση δεύτερου πτυχίου των κλάδων, ΠΕΙ, ΠΕ2, Π3, ΠΕ4, 
ΠΕ5, ΠΕ6, ΠΕ7, ΠΕ8, ΠΕ11, ΠΕ15, ΠΕ16, πτυχίου ΑΣΕ- 
ΤΕΜ, τα οποία θεωρούνται ότι εμπεριέχουν Παιδαγωγική 
κατάρτιση (άρθρο 14παρ. 8 Ν. 1566/1985) και πτυχίο Δι¬ 
δασκάλου και Νηπιαγωγού. 

Ο τίτλος Παιδαγωγικών σπουδών δεν είναι απαραίτητο 
να έχει αποκτηθεί στην ειδικότητα για την οποία ο υποψή¬ 
φιος υποβάλλει αίτηση. 

5. Βεβαιώσεις διδακτικής εμπειρίας 

Η Διδακτική εμπειρία που βεβαιώνεται πρέπει να είναι 
συναφής προς το αντίστοιχο γνωστικό αντικείμενο κα¬ 
τάρτισης και να έχει αποκτηθεί σε τυπική εκπαίδευση, σε 
Δημόσια ή αναγνωρισμένα Ιδιωτικά Σχολεία του εσωτερι¬ 
κού ή του εξωτερικού ή σε Ι.Ε.Κ. στην ειδικότητα του βα¬ 
σικού πτυχίου και απαραίτητα μετά την κτήση του πτυχί¬ 
ου. Επίσης η διδακτική εμπειρία που έχει αποκτηθεί σε εκ¬ 
παιδευτικά προγράμματα που υλοποιούνται από 
πιστοποιημένα Κέντρα Επαγγελματικής Κατάρτισης και 
από φορείς του Δημόσιου ή ευρύτερου Δημόσιου τομέα 
και βεβαιώνεται από τους αντίστοιχους φορείς. 

Η Διδακτική εμπειρία σε αναγνωρισμένα Ιδιωτικά Σχο¬ 
λεία πρέπει απαραίτητα να βεβαιώνεται για την ακρίβεια 
του περιεχομένου της από Δημόσια εκπαιδευτική αρχή. 

Η Διδακτική εμπειρία που έχει αποκτηθεί σε Ιδιωτικά 
Ι.Ε.Κ., πρέπει να βεβαιώνεται από τον Ο.Ε.Ε.Κ. 

Η Διδακτική εμπειρία σε σχολεία του εξωτερικού πρέπει 
απαραίτητα να βεβαιώνεται για την ακρίβεια του περιεχο¬ 
μένου της από αρμόδια Ελληνική εκπαιδευτική ή Προξε¬ 
νική αρχή της αντίστοιχης χώρας. 

Στις βεβαιώσεις των Κέντρων Επαγγελματικής Κατάρτι¬ 
σης πρέπει οπωσδήποτε να αναφέρεται η Υπουργική 
Απόφαση με την οποία έγινε η πιστοποίησή τους, το θε¬ 
ματικό αντικείμενο της εκπαίδευσης/κατάρτισης, η συνο¬ 
λική χρονική διάρκεια της απασχόλησης, το σύνολο των 
ωρών διδασκαλίας καθώς και ο προσδιορισμός των χα¬ 
ρακτηριστικών της ομάδας των καταρτισθέντων (άνερ¬ 
γοι, εργαζόμενοι, ευάλωτη/ες κοινωνική/ές ομάδα/ες) και 
να συνοδεύονται από τα αντίστοιχα φορολογικά παρα¬ 
στατικά (αντίγραφο των μισθολογικών καταστάσεων του 
Κ.Ε.Κ. το οποίο πιστοποιεί τις ώρες διδακτικής εμπειρίας 
- Βεβαιώσεις ή άλλα αποδεικτικά στοιχεία φορολογικού 
χαρακτήρα (π.χ. Απόδειξη ή Τιμολόγιο Παροχής Υπηρε¬ 
σιών, βεβαιώσεις δημοσίων υπηρεσιών κ.λ.π.). 

Το ακριβές περιεχόμενο των λοιπών βεβαιώσεων εκπαι¬ 
δευτικής εμπειρίας καθορίζεται σύμφωνα με τις ανάγκες 
των συγκεκριμένων προγραμμάτων με αποφάσεις του 
Δ.Σ. της εταιρείας. 

6. Βεβαιώσεις Επαγγελματικής Εμπειρίας 

Η Επαγγελματική Εμπειρία για να αξιολογηθεί θα πρέ¬ 
πει να έχει αποκτηθεί στην ειδικότητα του βασικού πτυχί¬ 
ου και οπωσδήποτε μετά την απόκτηση του πτυχίου αυ¬ 
τού. 

Αναλυτικά: 

α) Επαγγελματική Εμπειρία στο Δημόσιο Τομέα 

Οι βεβαιώσεις απασχόλησης στο Δημόσιο Τομέα θα 
πρέπει να έχουν εκδοθεί από αρμόδιες Υπηρεσίες και να 
αναγράφουν με σαφήνεια το χρονικό διάστημα της εργα¬ 
σίας, την υπαλληλική κατηγορία και βαθμό, την ειδικότη- 

τα, και το συγκεκριμένο είδος απασχόλησης κατά το αντί¬ 
στοιχο χρονικό διάστημα. 

β) Επαγγελματική Εμπειρία στον Ιδιωτικό Τομέα 

Οι βεβαιώσεις απασχόλησης στον Ιδιωτικό Τομέα εφό¬ 
σον πρόκειται για: 

βΐ) Μισθωτούς, θα πρέπει να έχουν εκδοθεί από τον ερ¬ 
γοδότη και να αναγράφουν με σαφήνεια το χρονικό διά¬ 
στημα της εργασίας, την ειδικότητα, το πτυχίο, την εργα¬ 
σία ή το επιτελεσθέν έργο και το συγκεκριμένο είδος απα¬ 
σχόλησης κατά το αντίστοιχο χρονικό διάστημα και να 
είναι θεωρημένες από το αρμόδιο Τμήμα Κοινωνικής Επι¬ 
θεώρησης. 

Β2) Ελεύθερους Επαγγελματίες θα πρέπει να έχουν εκ¬ 
δοθεί από το αντίστοιχο Τεχνικό ή Επαγγελματικό ή άλλο 
Επιμελητήριο ή Επαγγελματικό Σύλλογο και να αναγρά¬ 
φουν με σαφήνεια την ειδικότητα, την ημερομηνία εγγρα¬ 
φής και το χρονικό διάστημα συνεχούς άσκησης του 
επαγγέλματος (αφαιρουμένων τυχόν διαστημάτων δια¬ 
κοπής ή αναστολής άσκησης του επαγγέλματος). Οι βε¬ 
βαιώσεις αυτές συνοδεύονται από Υπεύθυνη Δήλωση του 
Ν. 1599/1986, θεωρημένη από την αρμόδια Οικονομική 
Εφορία, όπου αναφέρεται για το συγκεκριμένο διάστημα 
με την συγκεκριμένη ειδικότητα η απόκτηση εισοδημά¬ 
των, όπως προβλέπεται από την Απόφαση του Υπ. Οικο¬ 
νομικών ΠΟΔ/1127/1068622/826/14.7.1992 κατ’ εφαρμο¬ 
γή του άρθρου 33του Ν. 1882/1990. 

Β3) Για την απόδειξη της εμπειρίας εκπαιδευτικών των 
φροντιστηρίων, απαιτείται η προσκόμιση του βιβλιαρίου 
ενσήμων καθώς και βεβαίωση προϋπηρεσίας από τον ερ¬ 
γοδότη τους και προσμετράται από 4 χρόνια εκπαιδευτι¬ 
κής εμπειρίας και άνω. 

Β4) Ειδικά στις βεβαιώσεις άσκησης δικηγορίας η επαγ¬ 
γελματική εμπειρία βεβαιώνεται μόνον από τον αντίστοι¬ 
χο Δικηγορικό Σύλλογο. Στις βεβαιώσεις αυτές θα πρέπει 
να αναγράφεται με σαφήνεια η ημερομηνία εγγραφής 
στο βιβλίο ασκουμένων του οικείου Δικηγορικού Συλλό¬ 
γου και η ημερομηνία διορισμού ως δικηγόρου. Το χρονι¬ 
κό διάστημα πρακτικής άσκησης των δικηγόρων αξιολο¬ 
γείται ως επαγγελματική εμπειρία το πολύ μέχρι δύο (2) 
ετών. 

7. Επαγγελματική Εμπειρία εκτός Ελλάδος 

Η Επαγγελματική Εμπειρία εκτός Ελλάδος αναγνωρίζε¬ 
ται εφόσον ο υποψήφιος υποβάλλει Δήλωση εργοδότη, 
όπως η παράγραφος βΐ του παρόντος Κεφαλαίου ανα¬ 
φέρει, συνοδευόμενη από επίσημη μετάφραση του Υπ. 
Εξωτερικών ή δικηγόρου. 

8. Κοινωνικά Κριτήρια 

Ως υποψήφιοι που πληρούν κοινωνικά κριτήρια θεω¬ 
ρούνται: 

α) οι έχοντες την ιδιότητα του πολυτέκνου ή του τέκνου 
πολύτεκνης οικογένειας κατά την έννοια του Ν. 2643/98 
αναλογικά εφαρμοζόμενη, 

β) τα άτομα με ειδικές ανάγκες εφόσον η κατάσταση 
της υγείας τους είναι συμβατή με την παροχή υπηρεσιών 
κατάρτισης του συγκεκριμένου προγράμματος, 

γ) οι έχοντες τέκνο ή σύζυγο με ποσοστό αναπηρίας 
67% και άνω, 

δ) οι αρχηγοί μονογονεικών οικογενειών και (ε) οι κάτο¬ 
χοι πιστοποιητικών απορίας καθώς και όσοι έχουν ατομι¬ 
κό φορολογητέο εισόδημα κατώτερο από το εκάστοτε 
αφορολόγητο όριο που ισχύει για τους μισθωτούς απο- 
δεικνυόμενο από εκκαθαριστικό σημείωμα της αρμόδιας 


Δ.Ο.Υ. ή από υπεύθυνη δήλωση ότι δεν υποβλήθηκε φο¬ 
ρολογική δήλωση λόγω μη ύπαρξης υποχρέωσης, επικυ¬ 
ρωμένη από την αρμόδια Δ.Ο.Υ. ή αντίστοιχα οικογενεια¬ 
κό εισόδημα κατώτερο του διπλάσιου του ατομικού αφο¬ 
ρολόγητου εισοδήματος. Ως εισόδημα για την εφαρμογή 
της παρούσας νοείται το φορολογητέο πραγματικό (όχι 
τεκμαρτό) εισόδημα. 

ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 

Αποκλείεται από τη διαδικασία επιλογής ωρομισθίων 
εκπαιδευτικών υποψήφιος/α ο/η οποίος/α: 

- Δεν υποβάλλει τα απαιτούμενα δικαιολογητικά ή υπο¬ 
βάλλει εκπρόθεσμα αίτηση και τα σχετικά δικαιολογητικά. 

- Δεν έχειτα απαιτούμενατυπικά προσόντα σύμφωνα με 
την αντίστοιχη προκήρυξη ειδικοτήτων. 

ΑΡΘΡΟ 2 

ΚΡΙΤΗΡΙΑ ΕΠΙΛΟΓΗΣ 

1. Οι εκπαιδευτές κατάρτισης πρέπει να είναι ενταγμέ- 
νοι στο Μητρώο Εκπαιδευτών του Ε.Κ.Ε.Π.Ι.Σ. σύμφωνα 
με την Απόφαση του Υπουργού Εργασίας και Κοινωνικών 
Ασφαλίσεων 105128/8.1.2001, όπως εκάστοτε ισχύει. 
Εξαιρετικά μπορούν να χρησιμοποιηθούν μετά από από¬ 
φαση του Δ.Σ. και μη πιστοποιημένοι εκπαιδευτές σύμ¬ 
φωνα με τους όρους της απόφασης 112809/18.6.2002. 

2. Η αξιολόγηση των υποψηφίων γίνεται ανάλογα με την 
εκπαιδευτική και επαγγελματική εμπειρία, την κατοχή 
παιδαγωγικού τίτλου το επίπεδο σπουδών και τα κοινωνι¬ 
κά κριτήρια. Ο Βαθμός βαρύτητας του κάθε κριτηρίου κα¬ 
θώς και επιμέρους κριτήρια που μπορεί να εφαρμόζονται 
για συγκεκριμένες ενέργειες κατάρτισης εάν τούτο επι¬ 
βάλλεται από τις ανάγκες του συγκεκριμένου προγράμ¬ 
ματος ορίζονται με αποφάσεις του Δ.Σ. της εταιρείας. 

ΑΡΘΡΟ 3 

ΕΠΙΛΟΓΗ - ΕΝΣΤΑΣΕΙΣ 

Α. Με απόφαση του Δ.Σ. της εταιρείας «Επαγγελματική 
Κατάρτιση Α.Ε.» συγκροτείται σε κάθε Κέντρο Κατάρτι¬ 
σης, για την αξιολόγηση των υποψηφίων ωρομισθίων Εκ¬ 
παιδευτικών με βάση τα νόμιμα υποβληθέντα δικαιολογη- 
τικά και τα αντίστοιχα προσόντα τους, τριμελής Επιτροπή 
αποτελούμενη από το Διευθυντή του Κέντρου, ως Πρόε¬ 
δρο και δύο εκπροσώπους της Εταιρείας. 

Η Επιτροπή αυτή: 

1. Ελέγχει την εγκυρότητα και πληρότητα των δικαιολο- 
γητικών και αποκλείει τους μη δικαιούμενους να συμμε- 
τάσχουν στην επιλογή με βάση τα δικαιολογητικά αυτά. 

2. Ταξινομείτο δικαιολογητικά κατά ειδικότητα σύμφω¬ 
να με τη σχετική προκήρυξη. Κατατάσσει τους υποψηφί¬ 
ους κατά σειρά προτεραιότητας σύμφωνα με τα προβλε- 
πόμενα κριτήρια στην παρούσα απόφαση. 

3. α. Η Επιτροπή μετά την ολοκλήρωση της διαδικασίας 
αξιολόγησης των υποψηφίων παραδίδει με πρωτόκολλο 
παραλαβής στο Διευθυντή του Κέντρου τα στοιχεία όλων 
των υποψηφίων, τους συγκεντρωτικούς Πίνακες Κατάτα¬ 
ξης και τον Πίνακα Αποκλεισμένων. 

β. Ο Διευθυντής του Κέντρου την επόμενη εργάσιμη 
ημέρα, μετά τη λήξη του έργου της Επιτροπής Επιλογής 
Ωρομισθίων Εκπαιδευτικών, αναρτά σε εμφανές σημείο 
του Κέντρου αντίγραφα των Πινάκων Κατάταξης και του 
Πίνακα Αποκλεισμένων και ανακοίνωση για το δικαίωμα 
των Υποψηφίων Ωρομισθίων Εκπαιδευτικών υποβολής 
ένστασης κατά των Πινάκων σε προθεσμία 5 (πέντε) ερ¬ 
γασίμων ημερών από την ημερομηνία ανάρτησής τους. 

Οι ενστάσεις κατά των πινάκων από υποψηφίους εκπαι¬ 
δευτικούς που πήραν μέρος στην επιλογή για να εξετα¬ 
στούν πρέπει: 

1) Να υποβληθούν μέσα στην προβλεπόμενη χρονική 
προθεσμία. 

2) Να περιλαμβάνουν το πλήρη στοιχεία του υποψήφι¬ 
ου, το Κέντρο και την ειδικότητα για την οποία ήταν υπο¬ 
ψήφιοι καιτους συγκεκριμένους λόγους γιατους οποίους 
ενίστανται αναλυτικά. Κανένα νέο δικαιολογητικό δεν 
υποβάλλεται με την ένσταση πλήν των παραπάνω περι¬ 
πτώσεων ανωτέρας βίας. 

Β. Οι ενστάσεις εξετάζονται από Επιτροπή που συστή- 
νεται από το ΔΣ της Εταιρείας και στην οποία συμμετέ¬ 
χουν ο Διευθυντής Συνεχιζόμενης Εκπαίδευσης, ως Πρό¬ 
εδρος και δύο μέλη του Δ.Σ. ή Διευθυντές της Εταιρείας. 

Η Επιτροπή αυτή: 

1. Κρίνει τις υποβληθείσες ενστάσεις. 

2. Ελέγχει και επικυρώνει τους τελικούς Πίνακες Αξιο¬ 
λόγησης Ωρομισθίων Εκπαιδευτικών και τον Πίνακα Απο¬ 
κλεισμένων όπως αυτοί διαμορφώνονται μετά την επανε¬ 
ξέταση των ανωτέρω. 

Γ. Οι αποφάσεις για την πρόσληψη των επιλεγέντων 
ωρομισθίων εκπαιδευτικών κατά Κέντρο λαμβάνονται 
από το Δ.Σ. της εταιρείας «Επαγγελματική Κατάρτιση 
Α.Ε.» κατόπιν εισηγήσεωςτου Προέδρου καιΔ/ντος Συμ¬ 
βούλου αυτής. 

ΚΕΦΑΛΑΙΟ 2ο 

ΔΙΑΔΙΚΑΣΙΑ ΚΑΙ ΚΡΙΤΗΡΙΑ ΕΠΙΛΟΓΗΣ 
ΚΑΤΑΡΤΙΖΟΜΕΝΩΝ 

Δικαίωμα συμμετοχής έχουν: 

Α. Όλοι όσοι ανήκουν στον ενεργό πληθυσμό της χώ¬ 
ρας, με έμφαση στους ανέργους ή τους απειλούμενους 
με ανεργία. Ειδικότερα οι ενέργειες επαγγελματικής κα¬ 
τάρτισης απευθύνονται σε: 

1. βραχυχρόνια και μακροχρόνια ανέργους/ες 

2. μέλη ευπαθών κοινωνικά ομάδων 

3. επανεισερχόμενους/ες στην αγορά εργασίας 

4. νεοεισερχόμενους/ες στην αγορά εργασίας απόφοι¬ 
τους αρχικής επαγγελματικής εκπαίδευσης 

5. εργαζόμενους/ες όλων των τομέων της οικονομίας 

6. αυτοαπασχολούμενους/ες σε όλους τους τομείς της 
οικονομίας. 

Β. Όσοι έχουν την ελληνική υπηκοότητα ή ιθαγένεια 
κράτους-μέλουςτης Ευρωπαϊκής Ένωσης ή είναι ομογε¬ 
νείς ή πολιτικοί πρόσφυγες. 

ΑΡΘΡΟ 4 
ΔΙΚΑΙΟΛΟΓΗΤΙΚΑ 

1. Απαραίτητα δικαιολογητικό για την επιλογή των υπο¬ 
ψηφίων είναι τα εξής: 

α) Αίτηση, που χορηγείται από το αντίστοιχο Κέντρο. 

β) Επικυρωμένη φωτοτυπία Κάρτας Ανεργίας 

γ) ί. Τίτλος σπουδών (επικυρωμένο φωτοαντίγραφο) 
ή/και τίτλος μεταπτυχιακών σπουδών, αν υπάρχει. Ως τίτ¬ 
λοι αναγνωρισμένων μεταπτυχιακών σπουδών νοούνται 
μεταπτυχιακοί τίτλοι αναγνωρισμένων ανωτάτων εκπαι¬ 
δευτικών ιδρυμάτων του εσωτερικού ή του εξωτερικού 
αποδειγμένης διάρκειας τουλάχιστον ενός έτους (μετα¬ 
πτυχιακά πιστοποιητικά, πιαείΘΓ, Ο.Ε.Α.) καθώς και διδα¬ 
κτορικά διπλώματα. Μεταπτυχιακοί τίτλοι εκπαιδευτικών 
ιδρυμάτων του εξωτερικού πρέπει να συνοδεύονται από 
βεβαίωση ότι είναι αναγνωρισμένοι από αρμόδια αρχή για 


την βεβαίωση ισοτιμιών και από επίσημη μετάφραση στην 
Ελληνική γλώσσα του Υπουργείου Εξωτερικών ή δικηγό¬ 
ρου. 

II. Όσοι υποψήφιοι κατέχουν Βασικό τίτλο σπουδών της 
αλλοδαπής, θα πρέπει να προσκομίζουν αντίστοιχη μετά¬ 
φραση από το Υπουργείο Εξωτερικών ή δικηγόρο, καθώς 
και Βεβαίωση Ισοτιμίας από τον Ο.Ε.Ε.Κ. (Δ/νση Κατάρτι¬ 
σης, Τμήμα Ισοτιμιών και Επαγγελματικών Δικαιωμάτων, 
Λ. Ηλιουπόλεως 1, τηλ.210-9919884), ή από τα Γραφεία 
Δευτεροβάθμιας Εκπαίδευσης του Υπουργείου Παιδείας. 

δ) Πιστοποιητικό γέννησης ή επικυρωμένο φωτοαντί¬ 
γραφο ταυτότητας. 

ε) Δικαιολογητικό από τα οποία αποδεικνύονταιτα κοι¬ 
νωνικά κριτήρια, ήτοι: 

ί. Αντίτυπο φορολογικής δήλωσης ή εκκαθαριστικού 
εφορίας ή υπεύθυνη δήλωση του Ν. 1599/1986 ότι δεν 
υποβλήθηκε κατά το τελευταίο φορολογικό έτος φορο¬ 
λογική δήλωση λόγω μη ύπαρξης αντίστοιχης υποχρέω¬ 
σης θεωρημένη από την αρμόδια Δ.Ο.Υ. 

II. Για τα άτομα με ειδικές ανάγκες, καθώς και για όσους 
έχουν τέκνο ή σύζυγο με αναπηρία από 67% και άνω βε¬ 
βαίωση υγειονομικής επιτροπής της Νομαρχιακής Αυτο¬ 
διοίκησης ή οργανισμού κοινωνικής ασφάλισης από την 
οποία να προκύπτει το είδος της πάθησης και ο βαθμός 
αναπηρίας. 

ΙίΙ. Για τους πολύτεκνους, τέκνα πολυτέκνων, και αρχη¬ 
γούς μονογονεϊκών οικογενειών πρόσφατο πιστοποιητι¬ 
κό οικογενειακής κατάστασης από τον αρμόδιο Δήμο ή 
Κοινότητα ή απόφαση της Α.Σ.Π.Ε. από την οποία να προ¬ 
κύπτει η ιδιότητα του πολυτέκνου ή τέκνου πολυτέκνου. 

ιν. Γ ια τους γονείς ανηλίκων τέκνων πρόσφατο πιστο¬ 
ποιητικό οικογενειακής κατάστασης από τον αρμόδιο Δή¬ 
μο ή Κοινότητα. 

2. Ειδικά οι ομογενείς θα πρέπει να προσκομίσουντο ει¬ 
δικό δελτίο ταυτότητας ομογενούς, από το οποίο να προ¬ 
κύπτει ότι έχουν δικαίωμα διαμονής και απασχόλησης στη 
χώρα μας. 

3. Οι υποψήφιοι πολιτικοί πρόσφυγες θα πρέπει, βάσει 
του Π.Δ. 189/1998, να προσκομίζουν σχετική βεβαίωση 
από το Υπουργείο Εξωτερικών, ή από την Ύπατη Αρμο¬ 
στεία του Ο.Η.Ε. ότι έχουν το καθεστώς του πολιτικού 
πρόσφυγα και να προσκομίζουν άδεια παραμονής. 

ΑΡΘΡΟ 5 

ΚΡΙΤΗΡΙΑ ΕΠΙΛΟΓΗΣ 

1. Οι καταρτιζόμενοι επιλέγονται από πίνακες επιλογής 
κατά ειδικότητα. Για την διαδικασία επιλογής λαμβάνο- 
νται υπόψην τα ακόλουθα κριτήρια προτεραιότητας. 

2. Προτεραιότητα δίδεται σε ανέργους, βάσει της πρό¬ 
τασης εξατομικευμένης παρέμβασης του οικείου Κ.Π.Α. 

Σε περίπτωση μη ύπαρξης πρότασης Κ.Π.Α. ή σε περί¬ 
πτωση που οι θέσεις δεν καλύπτονται από την παραπάνω 
πρόταση ή η πρόταση του οικείου Κ.Π.Α. υπερκαλύπτει 
τις κενές θέσεις, προηγούνται όσοι συμπληρώνουν μεγα¬ 
λύτερο χρονικό διάστημα παραμονής στην ανεργία, τη- 
ρουμένων αναλόγως των προτεραιοτήτων των κατευθυ¬ 
ντήριων γραμμών της ευρωπαϊκής στρατηγικής για την 
απασχόληση σχετικά με την πολιτική πρόληψης και κατα¬ 
στολής της ανεργίας, οι έχοντεςτην ιδιότητα του πολυτέ¬ 
κνου ή του τέκνου πολύτεκνης οικογένειας κατά την έν¬ 
νοια του Ν. 2643/1998 αναλογικά εφαρμοζόμενη, τα άτο¬ 
μα με ειδικές ανάγκες εφόσον η κατάσταση της υγείας 
τους είναι συμβατή με την παρακολούθηση του συγκε- 

κριμένου προγράμματος κατάρτισης, οι αρχηγοί μονογο- 
νεϊκών οικογενειών, οι κάτοχοι πιστοποιητικών απορίας 
καθώς και όσοι έχουν ατομικό φορολογητέο εισόδημα 
κατώτερο από το εκάστοτε αφορολόγητο όριο που ισχύ¬ 
ει για τους μισθωτούς αποδεικνυόμενο από εκκαθαριστι¬ 
κό σημείωμα της αρμόδιας Δ.Ο.Υ. ή από υπεύθυνη δήλω¬ 
ση ότι δεν υποβλήθηκε φορολογική δήλωση λόγω μη 
ύπαρξης υποχρέωσης επικυρωμένη από την αρμόδια 
Δ.Ο.Υ. ή αντίστοιχα οικογενειακό εισόδημα κατώτεροτου 
διπλάσιου του ατομικού αφορολόγητου εισοδήματος. Ως 
εισόδημα για την εφαρμογή της παρούσας νοείται το φο¬ 
ρολογητέο πραγματικό (όχι τεκμαρτό) εισόδημα. Επίσης 
οι έχοντες τέκνο ή σύζυγο με αναπηρία 67% και άνω. 

Σε περίπτωση ισοβαθμίας προηγούνται οι γονείς ανηλί¬ 
κων τέκνων. Σε περίπτωση ισοβαθμίας και μετά την εφαρ¬ 
μογή του κριτηρίου αυτού προηγείται ο έχωντο μεγαλύ¬ 
τερο βαθμό τίτλου σπουδών που απαιτείται για την ειδι¬ 
κότητα ή αν τέτοιος τίτλος δεν απαιτείται το μεγαλύτερο 
βαθμό του βασικού τίτλου σπουδών. 

3.0 συντελεστής βαρύτηταςτου κάθε κριτηρίου, οτρό- 
πος βαθμολόγησης καθώς και επιμέρους κριτήρια και δι- 
καιολογητικά και κάθε αναγκαία λεπτομέρεια του τρόπου 
και της διαδικασίας επιλογής ορίζονται με αποφάσεις του 
Δ.Σ. της εταιρείας ανάλογα με τις ανάγκες του συγκεκρι¬ 
μένου προγράμματος, στο πλαίσιο των αρχών του ΕΣΔΕ- 
ΚΑ, όπως τίθενται στην Απόφαση του Υπουργού Εργα¬ 
σίας και Κοινωνικών Ασφαλίσεων 4033/26.7.2001, όπως 
τροποποιήθηκε με την υπ’ αριθμ. 112809/18.6.2002 κοινή 
υπουργική απόφαση των Υπουργών Εργασίας και Κοινω¬ 
νικών Ασφαλίσεων και Οικονομικών. 

4. Για την διαδικασία επιλογής και ενστάσεων εφαρμό¬ 
ζεται αναλόγως το άρθρο 3. 

ΑΡΘΡΟ 6 

ΤΕΛΙΚΕΣ ΔΙΑΤΑΞΕΙΣ 

Η απόφαση αυτή ισχύει από το εκπαιδευτικό έτος 2004- 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

-♦- 

Αριθ. 118343 (3) 

Παράταση του χρόνου λειτουργίας της Ομάδας Εργα¬ 
σίας για την κατοχύρωση της αρχής της διαφάνειας 
και την καταπολέμηση της διαφθοράς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 74252/1.7.2004 (ΦΕΚ Β' 1055/ 
13.7.2004) απόφαση σύστασηςτης ανωτέρω Ομάδας Ερ¬ 
γασίας. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 4.10.2004 έγ¬ 
γραφο της γραμματέως. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 10.496,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την παράταση μέχρι 20.11.2004 του χρόνου λειτουρ¬ 
γίας της Ομάδας Εργασίας για την κατοχύρωση της αρ¬ 


χής της διαφάνειας και την καταπολέμηση της διαφθο¬ 
ράς, προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

(4) 

Χορήγηση άδειας άσκησης επαγγέλματος Κοινωνικού 

Λειτουργού στη Μονοκρούσου Μαρία του Ευσταθίου. 

Ο ΝΟΜΑΡΧΗΣ ΑΘΗΝΩΝ 

Μετην υπ’ αριθμ. 3808/20.8.2004 απόφαση του Νομάρ¬ 
χη Αθηνών έχει χορηγηθεί στη Μονοκρούσου Μαρία του 
Ευσταθίου άδεια ασκήσεως επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-*- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στη Δέτση Βασιλική του Νικολάου. 

Ο ΝΟΜΑΡΧΗΣ ΑΘΗΝΩΝ 

Μετην υπ’ αριθμ. 4474/30.8.2004 απόφαση του Νομάρ¬ 
χη Αθηνών χορηγείται στην Δέτση Βασιλική του Νικολάου 
άδεια ασκήσεως επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 25/552 (6) 

Συγκρότηση Ομάδας Εργασίας για την εκπόνηση Κανονι¬ 
σμού Διασφάλισης του Απορρήτου των ΕΛΤΑ και των 
άλλων εταιρειών ταχυμεταφορών. 

Ο ΠΡΟΕΔΡΟΣ ΤΗΣ ΑΡΧΗΣ ΔΙΑΣΦΑΛΙΣΗΣ 
ΤΟΥ ΑΠΟΡΡΗΤΟΥ ΤΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 3115/2003, άρθρο 6, παράγρ. 3 περί συγκροτή- 
σεως Ομάδων Εργασίας. 

2. Την απόφαση της Ολομέλειας της ΑΔΑΕ της 
29.8.2003 σύμφωνα με την οποία αποφασίστηκε η συ¬ 
γκρότηση Ομάδας Εργασίας για τη μελέτη μέτρων δια¬ 
σφάλισης του απορρήτου των ΕΛΤΑ και άλλων παρεμφε¬ 
ρών εταιρειών. 

3. Την απόφαση υπ’ αριθμ. 7/2003 της ΑΔΑΕ για συ¬ 
μπλήρωση της παραπάνω απόφασης. 

4. Την από 21.4.2004 παραίτηση απάτην Ολομέλεια της 
ΑΔΑΕ του αναπληρωματικού μέλους αυτής Παντελή Γρε- 
τζελιά. 

5. Την απόφαση υπ’ αριθμ. 20/2004 της Ολομέλειας της 
ΑΔΑΕ για την αντικατάσταση του παραιτηθέντος μέλους. 

6. Την απόφαση της Ολομέλειας κατά τη συνεδρίαση 
της στις 29.9.2004 κατά την οποία συγκροτήθηκε οριστι- 

κά η Ομάδα Εργασίας για την εκπόνηση Κανονισμού Δια¬ 
σφάλισης του Απορρήτου των ΕΛΤΑ και των άλλων Εται¬ 
ρειών ταχυμεταφορών, αποφασίζουμε: 

Τη συγκρότηση Ομάδας Εργασίας για την εκπόνηση 
Κανονισμού Διασφάλισης του Απορρήτου των ΕΛΤΑ και 
των άλλων Εταιρειών ταχυμεταφορών από τους κάτωθι: 
α. Κούτρης Βασίλειος, αντιπρόεδρος ΑΔΑΕ. 
β. Σκοπετέας Σταύρος, τακτικό μέλος ΑΔΑΕ. 
γ. Μαραβέλας Κων/νος, τακτικό μέλος ΑΔΑΕ. 
δ. Γκούμας Γεώργιος, υπάλληλος ΕΛΤΑ. 

Γ ραμματέαςτης Ομάδας ορίζεται η καΧοντολίδου Αθη- 
νά, πτυχιούχος ΤΕΙ. 


Η Ομάδα Εργασίας θα ολοκληρώσει το έργο της εντός 
δύο (2) μηνών. 

Με απόφαση του Υπουργού Οικονομίας και Οικονομι¬ 
κών θα καθορισθεί η αποζημίωση των μελών της Ομάδας 
Εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.Θί.^Γ - θ-ιύιθΗ: \Λ/θ&ηΐ33ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυιΌ προσαυξανόμενη 
κατά 1 ΘυιΌ ανά 50 σελίδες. 

Η τιμή πώλησης σε μορφή οό- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίοχ :210-9472556 ίηίθΓΠβί : ΙιΙΙρ://νννννν.θ(. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊπϊθγπθϊ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































